Алматы облысында мектепте оқып жүрген 355 оқушы коронавирус жұқтырды
DATE: 12:52, 18 Қыркүйек 2021 | GMT +5
TITLE: Алматы облысында мектепте оқып жүрген 355 оқушы коронавирус жұқтырды
URL: https://kaz.inform.kz/news/almaty-oblysynda-mektepte-okyp-zhurgen-355-okushy-koronavirus-zhuktyrdy_a3838079/
META: DATE: 12:52, 18 Қыркүйек 2021 | GMT +5
TOTAL WORDS: 112
AUTHOR(S):
TEXT: «2021 жылдың 1-17 қыркүйек аралығында облыс бойынша оқушылар арасында коронавирус инфекциясымен сырқаттанудың 583 жағдайы тіркелді. Оның ішінде 214 жағдай жазғы демалыс кезінде, 355 жағдай оффлайн оқыту кезінде және 14 жағдай онлайн оқытуда тіркелген», - делінген Алматы облыстық санитариялық-эпидемиологиялық бақылау департаментінің баспасөз қызметі таратқан хабарламада. Ведомствоның ақпаратына сәйкес, қазір облыста 341 сынып карантинге жабылған. «Облыстың 167 мектебінің 341 сыныбына карантин енгізу туралы қаулы шықты және 5042 оқушы қашықтан оқи бастады. Педагогтер арасында 1-17 қыркүйек аралығында облыс бойынша квимен ауырғандардың 88 жағдайы тіркелді, оның ішінде 32 педагог жазғы демалыс кезінде ауырып қалды. Өңірлердегі санитарлық-эпидемиологиялық бақылау басқармалары педагогтар, оқушылар, студенттер және техникалық персонал арасында сырқаттанудың күнделікті мониторингін жүргізеді», - деп толықтырды аталған ведомствоның баспасөз қызметінен
